section_heading: Zgrada Le Corbusiera
paragraph_text: Glavnu zgradu NMWA dizajnirao je švicarski arhitekt Le Corbusier i to je jedini reprezentativan primjer njegovog rada na Dalekom Istoku.<ref>Hiroshi Watanabe, The Architecture of Tokyo: An Architectural History, Tokyo: Edition Axel Menges, str. 123.-124. ISBN 3-930698-93-5 Pristupljeno 24. lipnja 2020. Višekatna, armirano-betonska zgrada dovršena je u ožujku 1959. godine kao simbol nastavka diplomatskih veza između Japana i Francuske nakon Drugog svjetskog rata. Le Corbusier je osmislio glavni plan koji uključuje područje oko muzeja. Sam dizajn se razvio u zgradu koja je mnogo veća od izvornog plana, a knjižnica, mala predavaonica i soba za ugledne goste morali su biti uklonjeni, no Le Corbusier je zatražio da njegova trojica japanskih pripravnika: Kunio Maekawa, Junzo Sakakura i Takamasa Yoshizaka dovrše ova buduća proširenja muzeja.<ref>Jonathan M. Reynolds, Maekawa Kunio and the Emergence of Japanese Modernist Architecture, University of California Press, 2001. ISBN 0-520-21495-1 Muzej je četvrtastog plana s glavnim pilonima galerija podignutih na pilotima do razine prvog kata. Ulaz za posjetitelje nalazi se u prizemlju kroz Dvoranu 19. stoljeća. Prostor dvostruke visine osvijetljen je odozgo sjevernim ostakljenim piramidalnim svjetlosnim prozorima presječenim armiranobetonskim gredama i stupom. Galerija slika omata se oko Dvorane 19. stoljeća, strop je u početku nizak, ali je uzdignut na dvije etaže pri kraju, za izlaganje velikih slika. Le Corbusier je dizajnirao Galeriju slika da bude osvijetljena prirodnim dnevnim svjetlom kroz četiri svjetlarnika, ali oni se više ne koriste i galerije su sada umjetno osvijetljene. Izvana je građevina obložena montažnim betonskim pločama koje stoje na okvirima u obliku slova U koji su podržani unutarnjim zidom. U svim elementima zgrade primijenjen je Le Corbusierov „modulor”.